Jean-Marc Triscone

Jean-Marc Triscone (født 11. januar 1959 i Genève) er en sveitsisk forsker innen fysikk og materialteknologi, med funksjonelle oksidmaterialer som sitt spesialfelt. Han er professor ved Departement für Quantenphysik  (Instituttet for kvantefysikk) ved Universitetet i Genève.


== Utdannelse og karriere ==
Triscone har sin utdannelse fra Universitetet i Genève, der han tok diplomeksamen i fysikk i 1982 og doktorgrad i fysikk i 1987, med avhandlingen: Croissance et Propriétés Supraconductrices de Superréseaux Métalliques Périodiques et Quasipériodiques.Hans overordnede forsknings- og interesseområde er faststoffysikk, og forskningen hans har i all hovedsak dreid seg om syntese og karakterisering av todimensjonale system som oppstår i grensesjiktet mellom  ulike materialer som hører hjemme i materialklassen oksider. Han har gjort banebrytende arbeid på elektronstrukturen, de magnetiske og ferroelektriske egenskapene, de superledende egenskapene, og transportegenskapene til slike system. Ikke minst har han gjort fremragende systematiske arbeider på hvordan disse egenskapene endrer seg med tykkelsen på sjiktene, og studert overgangen fra to-dimensjonal til tre-dimensjonal oppførsel. Han har også vært en pionér på selve fremstillingen av slike lagdelte system i deres reneste form.Fra 1982 til 1987 arbeidet han som forskningsassistent ved Universitetet i Genève, og perioden 1987–1994 var han assistentlærer (maître assistant) ved universitetet. I løpet av denne tiden var han en periode gjesteforsker ved Department of Applied Physics ved Stanford University (1990–1991). Han var også gjesteforsker ved Stanford våren 1995.Fra 1996 har han vært ansatt som professor ved instituttet for kondenserte materiers fysikk/faststoffysikk ved Universitetet i Genève.I perioden 2000–2007 var han direktør for instiuttet, og fra 2015 er han viserektor ved universitetet.Ved Instituttet leder han forskningsgruppen Triscone Group. Målet for gruppens forskning er å utvikle materialer med nye elektroniske egenskaper.


== Publikasjoner ==
Ifølge ISI Web of knowledge har Triscone publisert mer enn 220 artikler i fagfellevurderte tidsskrifter (per 1. februar 2018). Han har mer enn 12 000 siteringer. Databasen Scopus oppgir at han har en h-indeks på 48 (per 14. mars 2018). I Google Scholar oppgis antall artikler med Triscone som en av forfatterne, ikke avgrenset til fagfellevurderte publikasjoner, til 439 (per 14. mars 2018).


== Medlemskap og verv (utvalg) ==
Nestleder for  the Swiss National Centre of Competence in Research on Materials with Novel Electronic Properties, MaNEP  2001–2007.
Visedekan ved det naturvitenskapelige fakultet ved universitetet i Genève 2007–2014, og dekan samme sted fra 2007 til juli 2014.
Medlem av der Schweizerischer Wissenschaftsrat (Det sveitsiske vitenskapsråd) 2016– 


== Hedersbevisninger (utvalg) ==
2005 Medlem av American Physical Society.
2007 Discovery of superconductivity at the LaAIO3/SrTiO3 interface, Science Magazine … et av de 10 gjennombruddene i 2007.
2008 Ikeda prize.
2012 ERC synergy grant ”Frontiers in quantum materials control”.
2014 European Physical Society Condensed Matter Division Europhysics Prize.
2018 Æresdoktor, doctor honoris causa, ved Norges teknisk-naturvitenskapelige universitet (NTNU).


== Referanser ==


== Eksterne lenker ==
Triscone Groups offisielle nettsted